Laurentien av Nederland

Laurentien, prinsesse av Nederland, prinsesse av Oranien-Nassau, fru van Amsberg-Brinkhorst (Petra Laurentien Brinkhorst) (født 25. mai 1966 i Leiden, Nederland) er prinsesse av Nederland og gift med prins Constantijn.

Hun er datter av den nederlandske finansministeren Laurens-Jan Brinkhorst og Jantien Brinkhorst-Heringa, og har en bror.

Hun gikk på skole både i Groningen, Haag og Tokyo før hun i 1986 begynte å studere historie ved Universitetet i Groningen. Deretter studerte hun statsvitenskap i London og journalistikk ved Berkeley i California. Hun var ferdig utdannet journalist i  1991.

16. desember 2000 ble forlovelsen mellom prins Constantijn og Laurentien Brinkhorst annonsert. De giftet seg borgerlig i rådhuset i Haag den 17. mai 2001, og deretter kirkelig to dager senere. 

Prins Constantijn og prinsesse Laurentien har tre barn:
 grevinne Eloise av Oranien-Nassau, jonkvrouw van Amsberg (f. 2002)
 grev Claus-Casimir av Oranien-Nassau, jonkheer van Amsberg (f. 2004)
 grevinne Leonore av Oranien-Nassau, jonkvrouw van Amsberg (f. 2006)

Prinsesse Laurentien er fadder til Leah Isadora Behn, som er prinsesse Märtha Louises nest yngste datter.

 Referanser 

 Eksterne lenker 



  Laurentien på kongehusets offisielle nettside

Kategori:Kongelige nederlendere
Kategori:Huset Oranien-Nassau
Kategori:Personer fra Leiden